Koerad ei käinud kunagi õues ning nende väljaheidete hais muutis naabrite elu väljakannatamatuks. Täna õnnestus politsei, mupo ja kiirabi töötajatel üheskoos vanaproua korterisse siseneda. Proua toimetati psühhiaatrite hoole alla, koerad viidi loomade varjupaika.

Korteriühistu juhatuse lahendada jäi probleem, mida teha korteriga, mille ühes toas ulatub koerte väljaheidete kiht aknalauani. Korteri võrdlemine sõnnikuhunnikuga oleks sõnnikuhunniku solvamine. Koerte eritised on imbunud läbi korteri põranda ka maja keldrisse ja muutnud sellegi kasutuskõlbmatuks.